เปิดหุ้นจิ๋วตบเท้ากันวิ่ง
ช่วงระยะเดือนพฤศจิกายน 2559 หุ้นขนาดเล็กในตลาดเอ็ม เอ ไอ มีการปรับตัวขึ้นพอควร ยกให้เป็น (เล็ก แรง แข็ง) เนื่องจากมีแรงเก็งกำไรเข้ามานำกลุ่มตลาดขนาดใหญ่ และขนาดกลาง ซึ่งดูได้จากภาพรวมของดัชนีตลาดเอ็ม เอ ไอ (mai) ปรับตัวขึ้นอย่างแข็งแกร่ง โดย ณ วันที่ 31 ต.ค.59 ดัชนีอยู่ที่ 576.21 จุด ขณะที่วันที่ 30 พ.ย.59 ดัชนีอยู่ที่ 598.74 จุด ปรับขึ้น 22.53 จุด หรือขึ้นไป 3.91%
11 ธ.ค. 2559

–เส้นทางนักลงทุน–
 
ช่วงระยะเดือนพฤศจิกายน 2559 หุ้นขนาดเล็กในตลาดเอ็ม เอ ไอ มีการปรับตัวขึ้นพอควร ยกให้เป็น (เล็ก แรง แข็ง) เนื่องจากมีแรงเก็งกำไรเข้ามานำกลุ่มตลาดขนาดใหญ่ และขนาดกลาง ซึ่งดูได้จากภาพรวมของดัชนีตลาดเอ็ม เอ ไอ (mai) ปรับตัวขึ้นอย่างแข็งแกร่ง โดย ณ วันที่ 31 ต.ค.59 ดัชนีอยู่ที่ 576.21 จุด ขณะที่วันที่ 30 พ.ย.59 ดัชนีอยู่ที่ 598.74 จุด ปรับขึ้น 22.53 จุด หรือขึ้นไป 3.91%
ทั้งนี้ มีหุ้นในตลาดเอ็ม เอ ไอ ที่เคลื่อนไหวไปทิศทางเดียวกับดัชนีตลาด mai ซึ่งมีหลายตัวด้วยกัน แต่ที่มีการปรับตัวขึ้นอย่างร้อนแรงเกิน 10% อาทิ YUASA, TSF, ACAP, HTECH, ABICO, TNP, CPR, NEWS, SR, BIZ, ASN, TAPAC, FVC, OCEAN, APCO, UMS, BGT, FSMART, PJW, PICO และ NDR ตามลำดับ (รายละเอียดดูจากตาราง) เพราะไม่สามารถนำเสนอได้ครบถ้วน
ตัวอย่างของหุ้นที่ปรับตัวขึ้น มีหุ้นขึ้นแรงที่หน้าทึ่ง 7 ตัวแรก โดยเกิน 40% ได้แก่ บริษัท ยัวซ่าแบตเตอรี่ ประเทศไทย จำกัด (มหาชน) หรือ YUASA เมื่อวันที่ 31 ต.ค.59 ราคาหุ้นอยู่ที่ 18.80 บาท ขณะวันที่ 30 พ.ย.59 ราคาหุ้นอยู่ที่ 32.25 บาท บวกไป 13.45 บาท หรือขึ้นไป 71.54% เป็นการเก็งกำไรตามสัญญาณเทคนิคที่ปรับตัวขึ้น หลังจากผลการดำเนินงานไตรมาส 3 ออกมาเติบโตอย่างแข็งแกร่ง ส่งผลให้ภาพรวมงวดเก้าเดือนดูดี
บริษัท ทรีซิกตี้ไฟว์ จำกัด (มหาชน) หรือTSF เมื่อวันที่ 31 ต.ค.59 ราคาหุ้นอยู่ที่ 0.17 บาท ขณะวันที่ 30 พ.ย.59 ราคาหุ้นอยู่ที่ 0.27 บาท บวกไป 0.10 บาท หรือขึ้นไป 58.82% เป็นการเก็งกำไรตามสัญญาณเทคนิคเมื่อราคาหุ้นปรับตัวขึ้น ซึ่งประเด่นข่าวอย่างอื่นไม่มีเข้ามาสนับสนุน
บริษัท เอเชีย แคปปิตอล กรุ๊ป จำกัด (มหาชน) หรือ ACAP เมื่อวันที่ 31 ต.ค.59 ราคาหุ้นอยู่ที่ 11.60 บาท ขณะวันที่ 30 พ.ย.59 ราคาหุ้นอยู่ที่ 17.50 บาท บวกไป 5.90 บาท หรือขึ้นไป 50.86% โดยรับผลบวกจากผลประกอบการในไตรมาส 3และงวด 9 เดือนของปี 59ออกมายอดเยี่ยมเมื่อเทียบกับงวดเดียวกันของปีก่อน จากการให้บริการปล่อยสินเชื่อที่เพิ่มขึ้น ประกอบกับการเข้าถึงผู้ประกอบการที่มี ความต้องการใช้สินเชื่อ ส่งผลให้ปัจจุบัน บริษัทฯ มีพอร์ตสินเชื่ออยู่ที่ระดับกว่า 3,800 ล้านบาท โดยแบ่งเป็นสินเชื่อของลูกค้าขนาดกลางและขนาดใหญ่ ประมาณ 80% และสินเชื่อลูกค้ารายย่อย 20%
บริษัท แฮลเซี่ยน เทคโนโลยี่ จำกัด (มหาชน)หรือ HTECH เมื่อวันที่ 31 ต.ค.59 ราคาหุ้นอยู่ที่ 3.24 บาท ขณะวันที่ 30 พ.ย.59 ราคาหุ้นอยู่ที่ 4.80 บาท บวกไป 1.56 บาท หรือขึ้นไป 48.15% รับอานิสงส์จากผลการดำเนินงานในช่วงไตรมาส3 และงวด 9 เดือนของปี 2559 เติบโตได้อย่างแข็งแกร่งเมื่อเทียบกับงวดเดียวกันของปีก่อน
บริษัท เอบิโก้ โฮลดิ้งส์ จำกัด (มหาชน)หรือ ABICO เมื่อวันที่ 31 ต.ค.59 ราคาหุ้นอยู่ที่ 10.80 บาท ขณะวันที่ 30 พ.ย.59 ราคาหุ้นอยู่ที่ 15.80 บาท บวกไป 5 บาท หรือขึ้นไป 46.30% ซึ่งรับอานิสงส์จากที่ผลประกอบการไตรมาส3 และงวด 9 เดือนแรกของปี 59 ยังเติบโตแจ๋วเมื่อเทียบกับช่วงเดียวกันของปีก่อน รวมถึงน่าเป็นการเก็งกำไรตามสัญญาณเทคนิคเป็นขาขึ้น
บริษัท ธนพิริยะ จำกัด (มหาชน)หรือTNP เมื่อวันที่ 31 ต.ค.59 ราคาหุ้นอยู่ที่ 2.24 บาท ขณะวันที่ 30 พ.ย.59 ราคาหุ้นอยู่ที่ 3.20 บาท บวกไป 0.96 บาท หรือขึ้นไป 42.86% ซึ่งรับผลดีจากผลการดำเนินงานไตรมาส 3 และงวด 9 เดือนแรกของปี 59 เติบโตได้อย่างดี ประกอบกับรับข่าวดีจากภาพรวมธุรกิจค้าปลีกของบริษัทฯ ในปี 2559 มีแนวโน้มเติบโตขึ้นจากปีที่ผ่านมาจนถึงปัจจุบัน จากการรับรู้รายได้จากการขายผ่านสาขาเก่าของบริษัทฯ ที่ปัจจุบันมีอยู่ทั้งสิ้น 12 สาขา และในปีนี้บริษัทฯ ตั้งเป้าหมายขยายสาขาใหม่เพิ่มเติมอีก 3 สาขา
บริษัท ซีพีอาร์ โกมุ อินดัสเตรียล จำกัด (มหาชน)หรือ CPR เมื่อวันที่ 31 ต.ค.59 ราคาหุ้นอยู่ที่ 5.35 บาท ขณะวันที่ 30 พ.ย.59 ราคาหุ้นอยู่ที่ 7.50 บาท บวกไป 2.15 บาท หรือขึ้นไป 40.19% ซึ่งเป็นการเก็งกำไรระยะสั้น อันเนื่องจากผลการดำเนินงานไตรมาส 3 และงวด 9 เดือนแรกของปี 59 เติบโตอย่างแข็งแกร่ง เมื่อเทียบกับช่วงเดียวกันของปีก่อน
หุ้นดังกล่าวเป็นส่วนหนึ่งในการตบเท้าพากันปรับตัวขึ้นในช่วงเดือนพฤศจิกายนเท่านั้น ส่วนเหลือเดือนสุดท้ายหากยังมีอะไรดีๆเข้ามาหนุนราคาหุ้นมีโอกาสวิ่งต่อ!
…
 
ตัวอย่างบริษัทในตลาดเอ็ม เอ ไอ ที่ราคาหุ้นปรับตัวขึ้นเกิน 10% ประจำเดือนพฤศจิกายน 2559